### 15.    Beslutning om endelig vedtagelse af Lokalplan nr. 575 for butiksområde ved [adresse]. [adresse] 43, Kalundborg

**Åbent**

Sagsnr.: 326-2020-10066       J.nr.: 01.02.05           Dokumentnr.:
326-2021-65270

**Sagstype**

Beslutning.

**Resume og sagens baggrund**

Forslag til lokalplan nr. 575 for butiksområde ved [adresse].
Michala Friis har været offentligt

fremlagt i fire uger efter planlovens regler om Lokalplaner
af mindre betydning. Forslaget indeholder ændringer af gældende lokalplan
1.2.-2 for butiksområdet med henblik på at etablere ny dagligvarebutik på 1.200
m2. Der er modtaget tre høringssvar. Sagen lægger op til udvalgets
beslutning om lokalplanens endelige vedtagelse.

Kommunalbestyrelsen godkendte Forslag til Lokalplan nr. 575
på møde den 16. december 2020.

**Indstillinger**

Chefen for Plan, Byg og Miljø indstiller, at:

1. Forslag til Lokalplan nr. 575 vedtages
   endeligt til offentlig bekendtgørelse, med de i bilag 1 foreslåede mindre
   præciseringer.
2. Administrationen bemyndiges
   til at foretage nødvendige redaktionelle ændringer forinden offentlig
   bekendtgørelse.

**Behandling**

Teknik- og Miljøudvalget.

**Sagsfremstilling**

Dagligvarebutikken på [adresse]. [adresse] 46 ønsker at opføre
en ny og tidssvarende butik på ca. 1200 m2 ved butikscentret [adresse].
Jørgensbjerg 39-43. Som en del af projektet rives den tidligere dagligvarebutik
ned. Projektet kræver mindre ændringer af den gældende lokalplan 1.2-2 for et
butiksområde ved [adresse]. Michala Friis. I offentlighedsperioden er modtaget tre
høringssvar (bilag 1), som er refereret herunder og behandlet i bilag 2.

*Indsigelse fra nabo, Kurt Schmidt og Snedkerfirma*

Efter ønske fra bygherre blev afstanden til naboskel mod øst
ændret fra 2,5 m i gældende lokalplan til 1 m i lokalplanforslaget. Dette
afstedkom indsigelse fra naboen vedrørende;

·
højden på det nye byggeri, der opføres indtil 1 m fra skel (maks.
højde 6,5 m)

·
stillingtagen til areal mellem nybyggeri og brandmur langs
skellet, hvor der er en betydelig højdeforskel samt eksisterende bygnings- og
skelforhold, der bør tages hånd om.

Administrationen bad parterne om at udarbejde en aftale om
naboforholdet, og hvordan konsekvenserne af byggeriet kunne løses til begge
parters tilfredshed. Aftale er modtaget den 18. marts 2021 (vedlagt).

Aftalen indeholder bl.a. tiltag vedr. udligning af
terrænforskel, sikring af bygning opført i skel, hegning ved beboelse mod
[adresse] og brugsret for naboen mod øst af areal i skelbræmmen samt etablering
af ”grøn mur” med plantevækst på bagsiden af den nye butiksbygning, der i
øvrigt tjener som brandmur.

*Bemærkninger fra politiet*

Politiet henleder opmærksomheden på, at til- og fra kørsel
til varegård skal være sikker i forhold til kunders færdsel til og fra
forretninger. Politiet gør desuden opmærksom på, at skiltning og afmærkning af
vej-, sti- og parkeringsforhold skal udføres og behandles i henhold til
færdselsloven og vejafmærkningsbekendtgørelse.

*Bemærkninger fra Cyklistforbundet*

Cyklistforbundet foreslår en ny
stiforbindelse langs butiksområdet, som dels giver cyklende

og fodgængere adgang til
dagligvarebutikken, dels kan danne en separeret og trafiksikker korridor i
[adresse] eksisterende nord-/sydgående cykelstinet. Man foreslår desuden
flere sikre overgange på parkeringspladsen.

Cyklistforbundet foreslår
desuden, at kommunen ser på den udarbejdede screening af lokalplanforslagets
miljøpåvirkning igen. Man foreslår bl.a., at ovenstående forslag indarbejdes,
så det bliver mere oplagt at cykle til butikkerne frem for at køre i bil, jf.
de mange parkeringspladser, og at man går dybere ned i de forskellige
miljøeffekter som luftforurening, CO2 regnskab, støj og vibrationer, sikkerhed
og tryghed.

*Administrationen anbefaler*

Administrationen anbefaler, at de indkomne bemærkninger
giver anledning til enkelte, mindre præciseringer i lokalplanen, der ikke
ændrer på lokalplanen som helhed.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Høringssvar | 326-2021-76433 |
| Bilag 2 - Behandling af høringssvar | 326-2021-69167 |
| Bilag 3 - Opfølgning på indsigelse, aftale mellem projektudvikler og nabo | 326-2021-76434 |
| Bilag 4 - Forslag til Lokalplan nr. 575 | 326-2021-10157 |